wickkiey/tamil-wikipedia-chunked huggingface dataset:
# அண்டார்க்டிக்கா கந்தகச் சுழற்சி நுண்ணுயிரி

**அன்ட்டார்ட்டிக்கா கந்தகச் சுழற்சி நுண்ணுயிரி** என்பது பூமியின் தென் பனிமுனையில் உள்ள அண்டார்க்டிக்கா கண்டத்தில் உள்ள டெய்லர் பனியாற்றில் ஓரிடத்தில் கண்டுபிடிக்கப்பட்ட ஒரு புதுவகையான பாக்டீரியா வகை நுண்ணுயிரி. இவை வெண்பனி சூழ்ந்த அன்ட்டார்ட்டிக்காவில் டெய்லர் பனியாற்றின் அடியே இருந்து புறப்பட்டு எழுந்து வியப்பூட்டும் செம்பழுப்பு-சிவப்பு நிறத்தில் வழியும் குருதியருவி என்னும் இடத்தில் கண்டுபிடிக்கப்பட்டது. பனியாற்றின் அடியே 400 மீ ஆழத்தில் ஆக்சிசன் இல்லாத, ஒளிச்சேர்க்கை வசதி இல்லாத அடைபட்ட தனிச்சூழலில் கந்தகம், இரும்பு ஆகியவற்றின் துணையுடன் வாழும் புதுவகை பாக்டீரியாக்கள் ஆகும். இப் பாக்டீரியாக்கள் வெளியுறவு இல்லாமல் அடைபட்ட இச்சூழலை 1.5 மில்லியன் ஆண்டுகளுக்கும் கூடுதலான காலம் வாழிடமாகக் கொண்டு வாழ்ந்துள்ளதாக ஏப்ரல் 2009 இல் அறிவியலர் கண்டுபிடித்துள்ளார்கள்  
பனியாற்றுக்குக் கீழே 400 மீ ஆழத்தில் கடுங்குளிரான பகுதியில், ஒளிபுகமுடியாத இடத்தில், ஆக்சிசன் துணையும் இல்லாமல் இருக்கும் இத்தகு தனிச்சூழலில் மில்லியன் ஆண்டுகளுக்கும் மேலாக பாக்டீரியா போன்ற நுண்ணியிரிகள் எவ்வாறு தன் இனம் பெருக்கி வாழும்படி அமைந்தது என்று ஆய்ந்து வருகின்றார்கள். இந்த வகையான நுண்ணுயிரிகள் இருந்ததை ஆர்வர்டு பல்கலைக்கழக அறிவியல் ஆய்வாளரான பெண்மனி சில் ஏ. மிக்குக்கி என்பாரும் அவருடைய துணை ஆய்வாளர்களும் கண்டுபிடித்து ஏப்ரல் 17, 2009 சயன்சு ஆய்விதழில் அறிவித்தனர்.  
இப் பாக்டீரியாக்கள் மண்ணில் உள்ள வகைகளில் இருந்து வராமல், கடல்வாழ் இனங்களில் இருந்து வந்திருக்க வேண்டும் என்று கருதுகின்றனர். மிகப் பழங்காலத்தில் இப்பொழுதுள்ள டெய்லர் பனியாற்றுக்குக் கீழே சிக்குண்ட சல்பேட்ட்டில் இருந்த கந்தகம் நிறைந்திருந்த கடல்நீரில் இவை வாழ்த்திருக்ககூடும் என்று கருதுகின்றனர். இரும்பு அணுக்கள் (Fe(III)) எதிர்மின்னியை பெறும் வகையில் வினையூக்கியாக தொழிற்பட்டு கந்தக சுழற்சி முறையில் இப் பாக்டீரியாக்கள் வாழ்ந்து
வந்துள்ளன என்று கருதுகிறார்கள்
# சித்திரதுர்க்கா மாவட்டம்

## அமைவிடம்

இம்மாவட்டம்தென்கிழக்கிலும், தெற்கிலும் தும்கூர் மாவட்டத்தையும், தென்மேற்கில் சிக்மகளூர் மாவட்டத்தையும், மேற்கில் தாவண்கரே மாவட்டத்தையும், வடக்கில் பெல்லாரி மாவட்டத்தையும், கிழக்கில் ஆந்திர மாநிலத்தின் அனந்தபூர் மாவட்டத்தையும் எல்லைகளாகக் கொண்டுள்ளது.
# சித்திரதுர்க்கா மாவட்டம்

## மாவட்ட நிர்வாகம்

இம்மாவட்டம் 6 வருவாய் வட்டங்களைக் கொண்டுள்ளது.
1. சித்திரதுர்க்கா
1. ஹிரியூர்
1. ஹொசதுர்கா
1. மொளகால்கேரே
1. சள்ளகேரே
1. ஹொளல்கெரே
# சித்திரதுர்க்கா மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 1,659,456 ஆகும். அதில் 840,843 ஆண்கள் மற்றும் 818,613 r பெண்கள் உள்ளனர்.பாலின விகிதம் 1000 ஆண்களுக்கு 974 பெண்கள் வீதம் உள்ளனர். சராசரி எழுத்தறிவு 73.71 % ஆகும். இம்மாவட்ட மக்களில் இந்து சமயத்தினர் 91.63 %, இசுலாமியர் 7.76 %, சமணர்கள் 0.23 %, கிறித்தவர்கள் 0.19 % மற்றும் பிறர் 0.20% ஆக உள்ளனர்.
# கோலார் மாவட்டம்

**கோலார் மாவட்டம்** இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்று. இதன் தலைமையகம் கோலார் நகரத்தில் உள்ளது. இம்மாவட்டத்தில் கோலார் தங்க வயல் உள்ளது. 8,225 சதுர கிலோமீட்டர் பரப்பளவு கொண்ட இம் மாவட்டம் கிழக்கு நில நிரைக்கோடுகள் 77° 21', 78° 35' ஆகியவற்றுக்கு இடையிலும், வடக்கு நில நேர்க்கோடுகள் 120 46', 130 58' ஆகியவற்றுக்கு இடையிலும் அமைந்துள்ளது. கர்நாடக மாநிலத்தின் தென் பகுதியில் உள்ள இந்த மாவட்டமே மாநிலத்தின் கிழக்குக் கோடியில் அமைந்த மாவட்டமாகவும் உள்ளது.  
இம்மாவட்டம் மேற்கில் பெங்களூரு நாட்டுப்புறம், தும்கூர் மாவட்டம் ஆகியவையும், வடக்கிலும் கிழக்கிலும் முறையே ஆந்திரப் பிரதேசத்தைச் சேர்ந்த அனந்தபூர், அதே மாநிலத்தைச் சேர்ந்த சித்தூர் ஆகிய மாவட்டங்களும், தெற்கில் தமிழ் நாட்டு மாவட்டங்களான கிருஷ்ணகிரி, வேலூர் என்னும் மாவட்டங்களையும் எல்லைகளாகக் கொண்டுள்ளது.
# கோலார் மாவட்டம்

## மாவட்ட நிர்வாகம்

இந்த மாவட்டத்தில் கீழ்க்கண்ட 6 வட்டங்கள் உள்ளன.
- கோலார் வட்டம்
- கோலார் தங்க வயல் வட்டம் (KGF)
- பங்கார்பேட் வட்டம்
- மாலூர் வட்டம்
- முள்பாகல் வட்டம்
- சிறீநிவாசபுரா வட்டம்
# கோலார் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, கோலார் மாவட்டத்தின் மக்கள் தொகை 1,536,401 ஆகும். அதில் 776,396 ஆண்கள் மற்றும் 760,005 பெண்கள் உள்ளனர்.பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு 74.39 %ஆகும். இம்மாவட்ட மக்களில் இந்து சமயத்தினர் 84.97 % , இசுலாமியர் 13.01 %, கிறித்தவர்கள் 1.74 % மற்றும் பிறர் 0.29% ஆக உள்ளனர்.
# சிமோகா மாவட்டம்

**சிமோகா மாவட்டம்** இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் சிமோகா நகரத்தில் உள்ளது. 8,465 சதுர கிலோமீட்டர் பரப்பளவு கொண்ட இம் மாவட்டம் கிழக்கு நில நிரைக்கோடுகள் 74° 38', 76° 04' ஆகியவற்றுக்கு இடையிலும், வடக்கு நில நேர்க்கோடுகள் 13° 27', 14° 39' ஆகியவற்றுக்கு இடையிலும் அமைந்துள்ளது. கடல் மட்டத்துக்கு மேல் இதன் சராசரி உயரம் 640 மீட்டர்களும், அதி கூடிய உயரம் 1,343 மீட்டர்களும் ஆகும்.  
இம்மாவட்டம் வடகிழக்கில் ஆவேரி மாவட்டமும், கிழக்கில் தாவனகெரே மாவட்டமும், தென்கிழக்கில் சிக்மகளூர் மாவட்டமும், தென் மேற்கில் உடுப்பி மாவட்டமும், வடமேற்கில் உத்தர கன்னட மாவட்டமும் எல்லைகளாக உள்ளன.  
2001 ஆம் ஆண்டுக் கணக்கெடுப்பின்படி இம்மாவட்டத்தின் மக்கள்தொகை 1,642,545 ஆகும்.
# சிமோகா மாவட்டம்

## பொருளாதாரம்

வேளாண்மை மற்றும் கால்நடை வளர்ப்பு ஆகியன சிமோகா மாவட்டத்தில் முக்கிய பொருளாதார பங்கினை வகிக்கிறது. அரிசி, பாக்கு, பருத்தி, மக்காச்சோளம் மற்றும் கேழ்வரகு ஆகியன இந்த மாவட்டத்தின் முக்கிய சாகுபடி பயிர்களாக இருக்கின்றன.
# தும்கூர் மாவட்டம்

**தும்கூர் மாவட்டம்** இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்று. இதன் தலைமையகம் தும்கூர் நகரத்தில் உள்ளது. 10,598 சதுர கிலோமீட்டர் பரப்பளவு கொண்ட இம் மாவட்டம் கிழக்கு நில நிரைக்கோடு 77.1°, வடக்கு நில நேர்க்கோடு 13.34° என்னும் ஆள்கூறுகளால் குறிக்கப்படும் இடத்தில் அமைந்துள்ளது. இம் மாவட்டத்தின் பெரும்பகுதி பள்ளத்தாக்குகள் இடையிடையே ஊடறுத்துச் செல்லும் உயரமான நிலப்பகுதிகள் ஆகும்.  
2001 ஆம் ஆண்டுக் கணக்கெடுப்பின்படி இம் மாவட்டத்தின் மக்கள்தொகை 2,584,711 ஆகும்.
# தும்கூர் மாவட்டம்

### தாலுகாக்கள்

- குப்பி
- குனிகல்
- தும்கூர்
- திப்தூர்
- துருவேக்கெரே
- சிக்கநாயக்கனகள்ளி
- கோரத்தகேரே
- மதுகிரி
- பாவகடா
- சிரா
# தும்கூர் மாவட்டம்

### அரசியல்

| 128 | சிக்கநாயக்கனகள்ளி சட்டமன்றத் தொகுதி | எதுவுமில்லை | 19 | துமக்கூரு மக்களவைத் தொகுதி | எதுவுமில்லை |  |
| --- | --- | --- | --- | --- | --- | --- |
| 129 | திப்தூர் சட்டமன்றத் தொகுதி |  |  |  |  |  |
| 130 | துருவேக்கெரே சட்டமன்றத் தொகுதி |  |  |  |  |  |
| 131 | குணிகல் சட்டமன்றத் தொகுதி | 23 | பெங்களூர் ஊரகம் மக்களவைத் தொகுதி |  |  |  |
| 132 | துமக்கூரு நகரம் சட்டமன்றத் தொகுதி | 19 | துமக்கூரு மக்களவைத் தொகுதி |  |  |  |
| 133 | தும்கூர் ஊரகம் சட்டமன்றத் தொகுதி |  |  |  |  |  |
| 134 | கோரத்தகேரேசட்டமன்றத் தொகுதி | பட்டியல் சாதி |  |  |  |  |
| 135 | குப்பி சட்டமன்றத் தொகுதி | எதுவுமில்லை |  |  |  |  |
| 136 | சிரா சட்டமன்றத் தொகுதி | 18 | சித்ரதுர்கா மக்களவைத் தொகுதி |  |  |  |
| 137 | பாவகடா சட்டமன்றத் தொகுதி | பட்டியல் சாதி |  |  |  |  |
| 138 | மதுகிரி சட்டமன்றத் தொகுதி | எதுவுமில்லை | 19 | துமக்கூரு மக்களவைத் தொகுதி | எதுவுமில்லை | } |
# முன் இயோசீன்

முன் இயோசின் என்பது இயோசின் காலத்தின் முற்பகுதியாகும். இது 55.8 ± 0.2 முதல் 48.6 ± 0.2 மில்லியன் வருடங்களுக்கு முற்பட்ட காலமாகும். ஆங்கிலத்தில் இக்காலகட்டம் யப்ரிசின் (Ypresian) என்று அழைக்கப்படுகிறது. இப்பெயர் பெல்சியத்திலுள்ள யப்பிரிசு என்ற ஊரின் நினைவாகக் சூட்டப்பட்டுள்ளது.
# குதிரைக் குடும்பம்

**குதிரைக் குடும்பம்** (*Equidae*) என்பது குதிரை மற்றும் அதை ஒத்த விலங்குகளான கழுதை, வரிக்குதிரை போன்ற விலங்குகளை உள்ளடக்கிய குடும்பமாகும். இக்குடும்பத்தில் கழுதை, வரிக்குதிரை மற்றும் குதிரை தவிர்த்து மற்ற உறுப்பினர்கள் எல்லாம் அற்றுப்போய்விட்டன. அற்றுப்போன உறுப்பினர்களில் மூதாதைய காண்டாமிருகங்களும் அடங்கும்.
# இயோசீன்

**இயோசீன்** (Eocene) காலம் என்பது 55.8 ± 0.2 முதல் 33.9 ± 0.1 மில்லியன் வருடங்களுக்கு முன் வரையான காலமாகும். இக்காலம் பாலியோசின் காலத்திற்கு பிறகும் ஓலியோசின் காலத்திற்கு முன்பும் வருகிறது. தற்கால பாலூட்டிகள் முதன்முதலில் தோன்றியது இயோசின் காலத்தில் என்பது குறிப்பிடத்தக்கதாகும்.
# இயோசீன்

## இயோசீனில் உட்பிரிவு

| பார்டோனியன் | (40.4 ± 0.2 – 37.2 ± 0.1 மில்லியன் வருடங்களுக்கு முன்) |  |
| --- | --- | --- |
| லுயிடியன் | (48.6 ± 0.2 – 40.4 ± 0.2 மில்லியன் வருடங்களுக்கு முன்) |  |
| யப்ரிசின் | (55.8 ± 0.2 – 48.6 ± 0.2 மில்லியன் வருடங்களுக்கு முன்) | } |
# இந்திய ஆட்சிப் பணி

**இந்திய ஆட்சிப் பணி** (அ) ** இ.ஆ.ப**, (*ஐ.ஏ.எஸ்*) (இந்தி: **भारतीय प्रशासनिक सेवा**, *பாரதீய பிரசாசனிக் சேவா*) அனைத்து இந்தியப் பணிகளின் (குடியுரிமைப் பணியியல்) மூன்று பணிகளுள் ஒன்றாக, இந்திய அரசின் ஆட்சியியல் பணியினை மேற்கொள்ளும் சிறப்பு அமைப்பாக இந்திய அரசாங்கத்தால் கட்டமைக்கப்பட்டதாகும். ஏனைய இரண்டு பணிகள் இந்தியக் காவல் பணி (அ) இ. கா. ப மற்றும் இந்திய வனப் பணி (அ) இ. வ. ப ஆகும். இ ஆ ப அலுவலர்கள் இந்திய மாநில மற்றும் ஆட்சிப்பகுதி அரசுகளின் பணித்துறை ஆட்சி நடைபெறுவதற்கு உறுதுணை புரிகின்றனர். அரசின் செயலாட்சியர்களுக்கு உறுதுணையாக செயல்படுகின்றனர். ஒன்றிய அரசுப்பணியாளர் தேர்வாணையம் ஆண்டுதோறும் நடத்தும் இந்தியக் குடியியல் பணிகள் தேர்வு மூலம் இந்தியாவின் செயல் வல்லுனர்களைத் தேர்ந்தெடுக்கின்றனர். இந்தப் பணிக்கு பல்கலைக்கழகத்தின் ஏதாவது ஒரு இளநிலைப் பட்டம் குறைந்த அளவுக் கல்வித் தகுதியாக உள்ளது.
# இந்திய ஆட்சிப் பணி

## வரலாறு

இந்திய ஆட்சிப் பணியின் முன்னோடியாக இந்தியாவில் இருந்த அமைப்பு இந்தியக் குடியுரிமைப் பணி (கலெக்டர்-ஆட்சியர்) என்ற அமைப்பாக இந்தியா பிரித்தானியரின் காலனி ஆட்சியில் இருந்த காலகட்டத்தில் இருந்தது. இந்தியா விடுதலையடைந்த பின் இவ்வமைப்பு இந்திய ஆட்சிப் பணி என்று பெயர் மாற்றம் கண்டது.
# இந்திய ஆட்சிப் பணி

## தேர்வு மற்றும் பயிற்சிகள்

ஒருவர் இந்திய ஆட்சிப் பணியில் சேர்ந்து சேவைப் புரிய அவர் ஒன்றிய அரசுப் பணியாளர் தேர்வாணையத்தால் ஒவ்வொரு ஆண்டும் நடத்தப்பெறும் இந்தியக் குடியியல் பணிகள் தேர்வில் தேர்ச்சிப் பெற்றிருக்க வேண்டும். இப்பொதுத்தேர்வு இந்தியக் காவல் பணி, **பிரிவு ஏ** மற்றும் **பிரிவு பி** நடுவண் அரசுப் பணிகளுக்கும் சேர்த்து நடத்தப்படுகின்றன. (இந்திய வனப் பணித் தேர்வு தனியாக ஒன்றிய அரசுத் தேர்வாணையத்தால் நடத்தப்படுகின்றன).
# இந்திய ஆட்சிப் பணி

## தேர்வு மற்றும் பயிற்சிகள்

### தேர்வு நிலைகள்

- இத்தேர்வு மூன்று நிலைகளில் நடத்தப்பெறுகின்றன.
- முதனிலை தேர்வு (Preliminary) கொள்குறி வகைத் (புலனறிவு) தேர்வாக நடத்தப்படுகிறது.
- முதனிலையில் தேறியவர்கள் இரண்டாம் நிலை முக்கியத் (Main) தேர்வுக்கு அனுமதிக்கப்படுகின்றனர்.
- இரண்டாம் நிலையில் (முக்கியத் தேர்வில்) தேறியவர்கள் மூன்றாவது தேர்வான நேர்காணல் (Interview) தேர்வுக்கு புது தில்லிக்கு அழைக்கப்படுகின்றனர்.
- முக்கியத் தேர்வில் தேர்வு எழுதுபவர் கட்டாயப் பாடங்களான பொதுக்கல்வி, கட்டுரை மற்றும் கட்டாய மொழித் தாள் மற்றும் ஆங்கிலத் தாள் இவற்றைத் தவிர வேறு ஒரு விருப்பப் பாடத்தை தேர்வு செய்ய வேண்டும்.
# இந்திய ஆட்சிப் பணி

## தேர்வு மற்றும் பயிற்சிகள்

### தேர்வு நடைமுறை

**இந்திய ஆட்சிப் பணித் தேர்வுகளின் மதிப்பீடு**  
| முதனிலைத் தேர்வு | பொதுப் பாடம் (தாள்-I) | 100 | 2 | align=200 |  |
| --- | --- | --- | --- | --- | --- |
| குடிமை பணி உளச்சார்பு தேர்வு (தாள்-II) | 80 | 2.5 | align=200 |  |  |
| colspan=3 align=முதனிலைத் தேர்வு மொத்த மதிப்பெண் | align=400 |  |  |  |  |
| முக்கியத் தேர்வு
(9 தாள்கள் கொண்டது) | கட்டுரை | """" | align=250 | align=250 | colspan=4 align=ஆங்கிலம் தாள் (தகுதி வாய்ந்தனவாக) |
| colspan=4 align=கட்டாய மொழி தாள் (தகுதி வாய்ந்தனவாக) |  |  |  |  |  |
| பொதுப் பாடம் | 4 தாள்கள் (தாள்கள் I,II,III மற்றும் IV) | ஒவ்வொரு தாளுக்கும் 250 ம.பெ | align=1000 |  |  |
| - | விருப்ப பாடம் | 2 தாள்கள் (தாள்கள் I மற்றும் II) | ஒவ்வொரு தாளுக்கும் 250 ம.பெ | align=500 |  |
| - | colspan=5 align=மேற்கண்டத் தேர்வுகளில் தேர்ச்சி பெற்றவர்கள் நேர்காணலுக்கு முக்கியத் தேர்வில் எடுத்த மதிப்பெண் அடிப்படையில் அழைப்பாணைகள் மூலம் அழைக்கப்படுவர் |  |  |  |  |
| colspan=4 align=நேர்காணல் | align=275 | } |  |  |  |
# இந்திய ஆட்சிப் பணி

## பதவி உயர்வு இந்திய ஆட்சிப் பணி

இந்திய ஆட்சிப் பணிக்கான தேர்வை நேரடியாக எதிர்கொண்டு அதில் வெற்றி பெற்று அரசுத் துறைகளின் பணிகளில் சேர்வது ஒரு வகையாக இருந்தாலும், அரசுத் துறைகளில் பணியாற்றி வருபவர்கள் பதவி உயர்வின் மூலம் இந்திய ஆட்சிப் பணி அதிகாரிகளாக மாநில அரசுகளின் வழியாகத் தரம் உயர்த்தப்படும் முறையும் இந்தியாவில் உள்ளது.
# இந்திய வனப் பணி

**இந்திய வனப் பணி** (அ) **இ.வ.ப**, (ஐ.எப்.எஸ்) அனைத்து இந்திய பணிகளின் (குடியுரிமைப் பணியியல்) மூன்று பணிகளுள் ஒன்றாக, இந்திய அரசின் வனங்களைப் பாதுகாக்கும் பணியினை மேற்கொள்ளும் சிறப்பு அமைப்பாக இந்திய அரசாங்கத்தால் கட்டமைக்கப்பட்டதாகும். ஏனைய இரண்டு பணிகள் இந்தியக் காவல் பணி (அ) இ. கா. ப மற்றும் இந்திய ஆட்சிப் பணி (அ) இ. ஆ. ப ஆகும். இ வ.ப பயிற்சி பெற்ற அலுவலர்கள் இந்திய மாநில மற்றும் ஆட்சிப்பகுதி அரசுகளின் ஆளுமைக்குட்பட்ட வனப்பகுதிகளை பாதுகாக்கவும், வனவுயிரனங்களை பராமரிக்கும் பொறுப்பினை மேற்கொள்வதற்கு உறுதுணை புரிகின்றனர். அரசின் வனஅமைச்சக செயலாட்சியர்களுக்கு உறுதுணையாக செயல்படுகின்றனர்.
# இந்திய வனப் பணி

## வரலாறு

இந்திய வனப் பணி 1966 ஆம் ஆண்டு இந்திய அரசாங்கத்தால் கட்டமைக்கப்பட்டது. பிரித்தானிய காலணி ஆளுமையின் கீழ் இந்தியா இருந்த காலகட்டத்தில் இது பேர்ரசின் வனத் துறை என்று 1864 பிரித்தானியரால் வடிவமைக்கப்பட்டிருந்து. அப்பொழுதய வனத்துறைத் தலைவராக (இன்ஸ்பெக்டர் ஜெனரல் ஆப் பாரஸ்ட்) **முனைவர் டியட்ரிச் பிரான்டீஸ்** என்ற ஜெர்மானிய வன அலுவலர் தலைமையேற்றிருந்தார்.  
1867 இல் பேரரசின் வனப்பணி என்ற அமைப்பை பேரரசின் வனத் துறையின் கீழ் அறிமுகப்படுத்தப்பட்டது. பிரித்தானிய காலணி அரசாங்கமும் வனவளர்ச்சியில் அதிக கவனம் செலுத்தும் நோக்கத்தில் வனத்துறை செயலாட்சியர் மற்றும் வல்லுநர்களை உருவாக்கி வனவளர்ச்சியில் முன்னோடிகளாக இன்று நாம் பங்கெடுக்கும் அளவில் செயல்பட்டது என்பது மிகையாகாது.  
அன்றைய காலகட்டத்தில் இதன் அலுவலர்கள் 1867 முதல் 1885 வரையில் ஜெர்மன் மற்றும் பிரான்சுகளில் பயிற்சி பெற்றனர். 1905 இல் கூப்பர் மலை, இலண்டன் மற்றும் குறிப்பிடத்தக்க கல்லூரிகளில் இதற்கான பயிற்சிகளைப் பெற்றனர்.  
1905 முதல் 1926 வரையில் ஆக்ஸ்போர்டு பல்கலைக்கழகம் இதற்கானப் பயிற்சியை வழங்கியது.  
1927 முதல் 1932 வரையில் வன அலுவலர்கள் பேரரசின் வன ஆராய்ச்சி மையம் டேரடூனில் துவக்கப்பட்டு அதன் மூலம் பயிற்சியளித்த்து.இது கட்டமைக்கப்பட்டது 1906. அதன்பின் இந்திய வனக் கல்லூரி 1938 இல் டேராடூனில் துவக்கப்பட்டு வன அலுவலர்களுக்கு மிக சிறப்பானதொரு பயிற்சி அளிக்கப்பெற்று தேர்வு செய்யப்பட்டனர்.  
தற்பொழுதய வனப் பணி இந்திய விடுதலைக்குப்பிறகு 1966 இல் *இந்திய பணியியல் சட்டம் 1951* , இன் படி கட்டமைக்கப்பட்டு இந்திய வனப் பணி என்ற அமைப்பாக செயலாற்றி வருகின்றது.  
இந்தியாவின் வனப் பரப்பளவு* 6,35,400 ச.கி.மீ* வரை பரந்துள்ளது ஆகும். நாட்டின் 22.27 சதவீதம் வனப்பகுதியாகும். இதைப் பாதுகாக்கும் கடமை அரசுக்குள்ளதால் 1894 ல் உருவாக்கப்பட்ட வனப்பாதுக்காப்புக் கொள்கை 1952, மீண்டும் 1988 இல் திருத்தியமைக்கப்பட்டது.
# இந்திய வனப் பணி

## தேர்வு மற்றும் பயிற்சிகள்

- ஒருவர் இந்திய வனப் பணியில் சேர்ந்து சேவைப் புரிய அவர் மைய அரசுப் பணியாளர் தேர்வாணையத்தால் ஒவ்வொரு ஆண்டும் நடத்தப்பெறும் குடியுரிமைப் பணி தேர்வுகளில் தேர்ச்சிப் பெற்றிருக்க வேண்டும்.  
- இத்தேர்வில் பங்குபெற தேவையான கல்வித் தகுதிகளாவன-;பின் வரும் பாடங்களில் இளங்கலை (அறிவியல் (அ) தொழில் சார் கல்வி) பட்டம் பெற்றோர்-;
- கணிதம், இயற்பியல், வேதியியல், தாவரவியல், விலங்கியல், நில அமைப்பியல், புள்ளியல், கால்நடை மருத்துவயியல், விலங்கு வேளாண்மை (கால்நடை பராமரிப்பு), பொறியியல், வனவியல், விவசாயம், மருத்துவம்.
- வயது வரம்புகளாக- 21 வயது முதல் 30 வயது உள்ளவர்கள் தகுதி பெறுவர். ஆதி திராவிடர், பழங்குடியினர் மற்றும் இதர பிற்பட்ட வகுப்பினர்களுக்கு வயது வரம்பு தளர்த்தப்படுகின்றது.
- இப்பணிக் குறித்த விளம்பரம் பிப்ரவரி மாதத்தில் வெளியிடப்பட்டு ஜூலை மாதத்தில் எழுத்துத் தேர்வுகள் நடைபெறும். தேர்வு எழுதும் காலஅளவு 3 மணி நேரம். ஆங்கில மொழியில் தேர்வு எழுத வேண்டும்.
# இந்திய வனப் பணி

## தேர்வு மற்றும் பயிற்சிகள்

### தேர்வு நடைமுறை

**இந்திய வனப் பணித் தேர்வுகளின் மதிப்பீடு**  
| பொது ஆங்கிலம் தாள் | align=300 |  |
| --- | --- | --- |
| பொது அறிவுத் தாள் | align=300 |  |
| 'மொத்த மதிப்பெண்''' | align=600 |  |
| விருப்பத் தேர்வு-1 (14 பாடப்பிரிவுகளுள்) | align= 200 ம.பெ |  |
| விருப்பத் தேர்வு-2(14 பாடப்பிரிவுகளுள்) | align=200 ம.பெ |  |
| 'விருப்பத் தேர்வு மொத்த மதிப்பெண்''' | align=400 |  |
| colspan=2 align=மேற்கண்டத் தேர்வுகளில் தேர்வு பெற்றவர்கள் நேர்காணலுக்கு முக்கியத் தேர்வில் எடுத்த மதிப்பெண் அடிப்படையில் அழைப்பாணைகள் மூலம் அழைக்கப்படுவர் |  |  |
| align=நேர்காணல் | align=300 | } |
# படிமம்:Siva 20090418.jpg

மூலம்: புதினம்.கொம்
# படிமம்:Siva 20090418.jpg

## நியாயமான பயன்பாடு

The image linked here is claimed to be used under fair use as:
1. the photo is only being used for informational purposes.--Kanags <sup>\பேச்சு</sup> 23:24, 18 ஏப்ரல் 2009 (UTC)
# சார்லி

**வேல்முருகன் தங்கசாமி மனோகர்** (*Velmurugan Thangasamy Manohar*) தமிழ்த் திரைப்படத்தில் பணியாற்றும் ஓர் இந்திய திரைப்பட நடிகர் ஆவார். தொழில்ரீதியாக இவர் சார்லி என்று அழைக்கப்படுகிறார்.
# சார்லி

## ஆரம்பகால வாழ்க்கை

இவர் 6 பங்குனி 1960 ஆம் ஆண்டில் கோவில்பட்டியில் தங்கசாமி மனோகர் என்ற பெயரில் பிறந்து வளர்ந்தார். தனது கல்லூரி படிப்பை கோவில்பட்டியில் உள்ள ஜி.வி.என் கல்லூரியில் வேதியியல் பட்டப்படிப்பை முடித்தார். இவரது கல்லூரி நாட்களில், வரலாற்றியல் மற்றும் சிவாஜி கணேசன், ஆர். முத்துராமன் மற்றும் நாகேஷ் போன்ற தமிழ் நடிகர்களைப் பின்பற்றும் இவரது அசாத்திய திறமைக்காக அறியப்பட்டார்.  
இவர் ஒரு ஆர்வமுள்ள பொழுதுபோக்காளர் மற்றும் பிரபலமான மேடைக் கலைஞர் ஆவார், அதே நேரத்தில் தகவல் மற்றும் ஒலிபரப்பு அமைச்சகத்தின் பாடல் மற்றும் நாடகப் பிரிவில் ஒரு பணியாளர் கலைஞராக தனது வாழ்க்கையைத் தொடங்கினார் மற்றும் ஆறு ஆண்டுகளில் 1000 க்கும் மேற்பட்ட நாடகங்களை நிகழ்த்தினார். இயக்குநர் கே. பாலசந்தரின் பொய்க்கால் குதிரை திரைப்படம் மூலம் 1983 ஆம் ஆண்டில் அறிமுகமானார். நகைச்சுவை நடிகராகவும், துணை நடிகராகவும் 800இற்கும் மேற்பட்ட தமிழ் படங்களில் நடித்துள்ளார். ஆங்கில நகைச்சுவை நடிகர் சார்லி சாப்ளின் நினைவாக இவருக்கு சார்லி என்ற பெயர் வழக்கில் வந்தது.
# விக்கிப்பீடியா:உங்களுக்குத் தெரியுமா/ஏப்ரல் 19, 2009

- உலகின் மிகப் பெரிய செல்வந்தர்களான **வாரன் பஃபெட்**, **பில் கேட்சு** (படம்) ஆகியோரே மிகப் பெரும் கொடையாளிகளும் ஆவர், இவர்கள் இதுவரை முறையே 40, 28 பில்லியன் அமெரிக்க டொலர்களை நன்கொடை செய்துள்ளார்கள்.
- உலகில் அதிக விழுக்காடு மக்கள் உயர் கல்வி பெற்ற நாடு கனடா ஆகும். இங்கு 44.6 விழுக்காட்டினர் (2004) பல்கலைக்கழக அல்லது தொழில் கல்லூரிப் படிப்பு முடித்தவர்கள்.
- **திமிங்கிலச்சுறாமீன்** என்பது உலகில் உள்ள மீன்கள் யாவற்றினும் மிகப்பெரிய வகை மீன் ஆகும்.
- உலகில் அதிகம் **தானுந்து** உற்பத்தி செய்யும் நாடு நிப்பான் ஆகும். 2007 இல் இங்கு 11,596,000 வாகனங்கள் உற்பத்தி செய்யப்பட்டன.
- **கலிங்கத்துப்பரணி** என்பது செயங்கொண்டார் என்னும் புலவரால் அனந்தவன்மன் என்னும் வட கலிங்க மன்னனை முதலாம் குலோத்துங்க சோழனின் படைத்தளபதி கருணாகரத் தொண்டைமான் கிபி 1112 ஆம் ஆண்டில் போரில் வென்றதை புகழ்ந்து பாடப்பட்ட பரணி ஆகும்.
# விக்கிப்பீடியா:முதற்பக்கக் கட்டுரைகள்/ஏப்ரல் 19, 2009

**இந்திய காண்டாமிருகம்** இந்தியாவின் வடகிழக்கு பகுதி, நேபாளம், மற்றும் பூட்டானின் சில பகுதிகளில் காணப்படும் ஒரு பாலூட்டியாகும். மூக்குக்கொம்பன் என்றும் அறியப்படும் இந்த விலங்கு நிலத்தில் வாழும் மிகப்பெரிய விலங்குகளில் ஒன்று. தடித்த தோலும் (1.5 - 5.0 செமீ), பருத்த உடலும், 1-1.8 மெட்ரிக் டன் எடையும் கொண்ட இப்பெரிய விலங்கு விரைவாகவும் ஓட வல்லது - மணிக்கு 40 கிமீ விரைவில் ஓடவல்லது. இவ்விலங்கு இமயமலையின் அடிவாரத்தில் உள்ள புல்வெளிகள் மற்றும் அதை அடுத்துள்ளக் காடுகளில் வாழ்கின்றது. முற்காலத்தில் இவ்விலங்கு கங்கை சமவெளி முழுவதும் வாழ்ந்து வந்தது, பின்னர் ஏற்ப்பட்ட வாழ்விட சீர்கேட்டாலும், வேட்டையாடப்பட்டதாலும் இதன் உயிர்த்தொகை குன்றி தற்சமயம் வெறும் 3,000 விலங்குகள் மட்டும் இயற்கைச்சூழலில் வாழ்கிறன.
---
**இந்திய உச்ச நீதிமன்றம்** இந்திய அரசியல் சட்டப்பிரிவு அத்தியாயம் 4, பிரிவு 5 இன் கீழ் இந்தியாவின் உச்சபட்ச அதிகாரம் கொண்ட நீதிமன்றமாகவும், கீழ்நீதிமன்றங்களின், உயர்நீதிமன்றங்களின் தீர்ப்புக்கு மேல் முறையீடு செய்யும் நீதிமன்றமாகவும் செயல்படுகின்றது. இந்திய உச்ச நீதிமன்றத்தின் நீதி விசாரணைக்கு உட்பட்ட அதிகாரங்கள் இந்திய அரசமைப்புச் சட்டத்தின் விதிகள் 124 முதல் 147 ன் கீழ் எழுதப்பட்டுள்ளன.
# வாரன் பபெட்

**வாரன் எட்வர்ட் பஃபெட்** (*Warren Edward Buffett*, பிறப்பு: ஆகஸ்ட் 30. 1930) ஐக்கிய அமெரிக்காவைச் சேர்ந்த முதலீட்டாளரும், தொழிலதிபரும், பொதுக் கொடையாளரும் ஆவார். உலகிலேயே மிகவும் வெற்றிகரமான முதலீட்டாளர்களில் ஒருவரான இவர் "பெர்க்சயர் ஹாதவே" என்ற நிறுவனத்தில் அதிகமான பங்குகளைக் கொண்டுள்ளதோடு அந்த நிறுவனத்தின் தலைமை நிர்வாக அதிகாரியாகவும் உள்ளார். இவர் 2008 *ஃபோர்ப்ஸ்* பட்டியலில் உலகின் மிகப் பெரிய பணக்காரராய் இடம்பெற்றார். அவருடைய சொத்தின் மொத்த மதிப்பு $62 பில்லியன் எனக் கணக்கிடப்பட்டுள்ளது..  
பஃபெட்டை பொதுவாக ஒமாகாவின் அசரீரி என்றும்
"ஒமாகாவின் முனிவர்" (*Sage of Omaha*) என்றும் குறிப்பிடுவதுண்டு. முதலீட்டு விடயத்தில் இவரது கணிப்பு பெற்றிருக்கும் மதிப்பினாலும், பெரும் பணக்காரர் என்றாலும் எளிமையைப் பின்பற்றுவதினாலும் அவ்வாறு அழைக்கப்பெற்றார்.  
பிரசித்திபெற்ற கொடையாளரான பபெட் தனது சொத்தில் 99 சதவீதத்தை நன்கொடையாக அளிப்பதற்கு உறுதி வழங்கியுள்ளார். இவர் கிரின்னல் கல்லூரி (Grinnel College) வாரிய அறங்காவலர்களுள் ஒருவராகவும் உள்ளார்.  
1999 ஆம் ஆண்டு கார்சன் குழுவினரால் எடுக்கப்பட்ட கணக்கெடுப்பின்படி பீட்டர் லின்ச் மற்றும் ஜான் டெம்பிள்டன் ஆகியோரை விட பஃபெட்டே இருபதாம் நூற்றாண்டின் தலைசிறந்த நிதி நிர்வாகியாக பெயர் பெற்றிருந்தார். இவர் 2012 ஆம் ஆண்டில் டைம் பத்திரிகையின் உலகின் முக்கிய 100 செல்வாக்கு மிகுந்தவர்களின் பட்டியலில் இடம் பெற்றிருந்தார்.
# வாரன் பபெட்

## வாழ்க்கைக் குறிப்பு

### ஆரம்பகால வாழ்க்கை

வாரன் பபெட் அமெரிக்காவில் உள்ள நெப்ராஸ்கா மாநிலத்தின் ஒமாகா நகரில் ஹோவார்ட் பபெட்டின் மூன்று குழந்தைகளில் இரண்டாவதாக பிறந்தார். ஹோவார்டின் ஒரே ஆண் வாரிசு இவர் தான். இவர் தனது பாட்டனாரின் மளிகைக் கடையில் வேலை செய்து வந்தார். 1943 ஆம் வருடம் பபெட் முதன் முதலில் வருமான வரி செலுத்தினார். அவ்வருடத்தில் அவர் சைக்கிள் மற்றும் கைக்கடிகாரத்திற்கு ஆன $35 செலவினை செய்தித்தாள் விநியோக வேலை மூலம் ஈட்டினார். அவரது தந்தை அமெரிக்க நாடாளுமன்றத்தில் தேர்வு செய்யப்பட்ட பின், பபெட் வாஷிங்டன் டி.சி.யில் உள்ள உட்ரோ வில்சன் உயர்நிலைப் பள்ளியில் பயின்றார். 1945 ஆம் ஆண்டில் பபெட் தனது உயர்நிலைப் பள்ளியின் முதலாமாண்டில் நண்பருடன் சேர்ந்து $25 செலவில் ஒரு உபயோகப்படுத்தப்பட்ட பின்பால் (pinball)விளையாட்டு இயந்திரத்தை வாங்கி முடி திருத்தும் நிலையத்தில் வைத்தார். சில மாதங்களிலேயே அவர்கள் மூன்று விளையாட்டு இயந்திரங்களை சொந்தமாக்கி வெவ்வேறு இடங்களில் வைத்தனர்.  
பபெட் பென்சில்வேனியா பல்கலைக்கழகத்தின் வார்டன் பள்ளியில் தனது கல்லூரி வாழ்க்கையைத் துவக்கினார் (1947–49). இரண்டு வருடங்களுக்குப் பிறகு 1950 ஆம் ஆண்டில் இவர் நெப்ராஸ்கா-லிங்கன் பல்கலைக்கழகத்திற்கு மாற்றிக்கொண்டு சென்று விட்டார். அங்கு பொருளாதாரத்தில் இளங்கலைப் பட்டம் (B.S. in Economics) பெற்றார்.  
பபெட் பிறகு பெஞ்சமின் கிரகாம் (*தி இன்டெலிஜென்ட் இன்வெஸ்டர்* புத்தக ஆசிரியர்) மற்றும் டேவிட் டாட் என்ற இரு பிரபலமான பங்குபத்திர முதலீட்டு ஆய்வு ஆலோசகர்கள் பயிற்றுவிக்கும் கொலம்பியா வணிகப்பள்ளியில் சேர்ந்தார். கொலம்பியா பல்கலைக்கழகத்தில் 1950 ஆம் வருடம் இவர் பொருளாதாரத்தில் முதுகலைப் பட்டம் (M.S. in Economics) பெற்றார்.  
நான் 15% ஃபிஷர் (Fisher) மற்றும் 85% பெஞ்சமின் கிரகாம் (Benjamin Graham) என்று பபெட் கூறியிருக்கிறார்.  
’பங்குகளை வியாபாரமாகக் கருதுவதும், பங்குச்சந்தையின் ஏற்ற இறக்கங்களை தனக்கு ஒரு பாதகமும் இல்லாமல் சாதமாக்கி கொள்ளுதலும் முதலீட்டின் இரு அடிப்படை நோக்கங்கள் ஆகும். இதைத்தான் பென் கிரகாம் எங்களுக்குக் கற்பித்தார். இன்னும் நூறு வருடங்களுக்குப் பிறகும் இதுவே முதலீட்டின் அடிப்படை விதியாக இருக்கும்’ என்று அவர் கூறினார்.
# வாரன் பபெட்

## வியாபாரம்

### 2000 ஆம் ஆண்டிற்குப் பிந்தைய பின்னடைவு

2007-2008 அமெரிக்க பொருளாதார நெருக்கடியின் போது, பபெட் விமர்சனத்திற்கு உள்ளானார். 2000த்திற்கு பிந்தைய பின்னடைவின் போது, இவர் முன்பே முதலீடு செய்ததால் சாதகமான சில வணிக வாய்ப்புகள் கிடைத்தன. “அமெரிக்கப் பொருட்களை வாங்கு. நான் வாங்குகிறேன்.” வாரன் பபெட்டின் இந்த மேற்கோள் நியூயார்க் டைம்ஸில் சமீபத்தில் பிரசுரிக்கப்பட்டிருந்தது.  
2007 ஆம் ஆண்டில் ஏற்பட்ட நிதி நெருக்கடியைப் பற்றி பபெட் குறிப்பிடும் போது "கவிதையான நீதி" "(poetic justice") என்று குறிப்பிட்டுள்ளார்.  
பெர்க்சயர் ஹாதவே நிறுவனம் 2008 ஆம் ஆண்டின் மூன்றாவது காலாண்டில் 77% வருவாய் இழப்பிறகு உள்ளாகியுள்ளது. மேலும் அவரது பல்வேறு சமீபத்திய வணிகங்கள் சந்தை மதிப்பில் மிகப் பெரிய இழப்பைச் சந்தித்துள்ளன.  
பெர்க்சயர் ஹாதவே கோல்ட்மேன் சாக்ஸ் நிறுவனத்தின் 10% நிலையான முன்னுரிமைப் பங்குகளை வாங்கியுள்ளது.  
2008 அக்டோபரில், வாரன் பபெட் ஜெனரல் எலெக்ட்ரிக் நிறுவனத்தின் முன்னுரிமைப் பங்குகளை வாங்க ஒப்புக் கொண்டதாக செய்தி ஊடகங்கள் தெரிவித்தன. 2009 பிப்ரவரியில், வாரன் பபெட் தான் கொண்டிருந்த பிராக்டர் & கேம்பல் நிறுவனம் மற்றும் ஜான்சன் & ஜான்சன் நிறுவனப் பங்குகளில் ஒரு பகுதியை விற்றார்.  
உகந்த நேரம் குறித்து அவ்வப்போது கேள்விகள் அவர் மீது எழுப்பப்படுவதுண்டு. 1998 ஆம் ஆண்டில் $86 வரை விலை அதிகரித்த கோகோ-கோலா பங்குகள் போன்ற விலையுயர்ந்த பங்குகளை பராமரிப்பது புத்திசாலித்தனமா என்று வினா எழுப்பப்பட்டது. பபெட்
விற்பதற்கான தருணம் குறித்துத் தன் 2004 ஆம் வருட அறிக்கையில் விவாதித்தார். ”பின்பக்கத்தைக் காட்டும் கண்ணாடி வழியாகப் பார்க்கையில் செய்ய வேண்டியது என்ன என்பது எளிதான விடயமாய்த் தோன்றலாம். ஆனால் துரதிர்ஷ்டவசமாக முதலீட்டாளர்கள் பனிபடர்ந்திருக்கும் காற்றுத் தடுப்பி கண்ணாடி வழியாகத் தான் காண வேண்டியதிருக்கிறது." என அவர் குறிப்பிட்டார். 2009 மார்ச் மாதத்தில் ஒரு தனியார் தொலைக்காட்சிக்கு அளித்த பேட்டியில் குறிப்பிடும் போது, "பொருளாதாரம் மலை முகட்டிலிருந்து வீழ்ந்து கொண்டிருக்கிறது... பொருளாதாரம் பின்னடைவு மட்டும் அடையவில்லை, மக்கள் அவர்களுடைய பழக்க வழக்கங்களை இதுவரை நான் கண்டிராத வகையில் மாற்றிக் கொண்டுள்ளனர்" என்றார். மேலும் அவர் இது நம்மை 1970களில் ஏற்பட்ட பண வீக்கத்தைப் போல் கொண்டு சென்று ஒரு வித தேக்க நிலையில் பல வருடங்களுக்கு தள்ளி விடும் எனப் பயந்தார்.
# வாரன் பபெட்

## சொந்த வாழ்க்கை

### அரசியல்

பபெட் இதுவரை பல அரசியல் நன்கொடைகளை வழங்கி உள்ளார். மேலும் பராக் ஒபாமாவின் ஜனாதிபதி பதவிக்கான பிரச்சாரத்தில் அவரை ஆதரித்தார். ஜூலை 2, 2008 அன்று சிகாகோவில் நடந்த ஒபாமாவின் தேர்தல் பிரச்சார நிதி திரட்டும் விருந்தில் பபெட் கலந்து கொண்டார். இது பங்கேற்ற ஒவ்வொருவரிடம் இருந்தும் தலா $28,500 நிதி திரட்டும் வகையில் ஏற்பாடு செய்யப்பட்ட விருந்தாகும். பபெட் ஒபாமாவிற்கு ஆதரவு வழங்கினார். ஜான் மெக்கேனைப் பற்றிக் குறிப்பிடுகையில் அவருடைய சமூக நீதி எண்ணங்களில் இவருக்கு உடன்பாடில்லை என்றும் இவர் கருத்து மாற வேண்டுமானால் "மூளை அறுவை சிகிச்சை" (லோபோடோமி) தான் செய்ய வேண்டியிருக்கும் எனவும் குறிப்பிட்டார்.
2008 ஆம் ஆண்டில் இரண்டாம் முறையாக நடைபெற்ற ஜனாதிபதி பதவிக்கான விவாதத்தின் போது, நடுநிலையாளர் டாம் புரோகா, பபெட்டைப்பற்றி வினா எழுப்புகையில் இரு போட்டியாளர்களுமே அவர் அவர்களாட்சி காலத்தில் கருவூலச் செயலராகத் தகுந்தவர் எனத் தெரிவித்தனர். மூன்றாவதும் இறுதியுமான விவாதத்தில் ஒபாமா பபெட்டை பொருளாதார ஆலோசகராக ஆக்கிக் கொள்ள விருப்பம் தெரிவித்தார். 2003 ஆம் வருடத்தில் கலிபோர்னியா மாநில குடியரசுக் கட்சி ஆளுநரான அர்னால்டு சுவாஸ்நேகர் அவருடைய அரசியல் பிரசாரத்தின் போது பபெட்டைத் தன் நிதி ஆலோசகராகப் பெற்றிருந்தார்.
# வாரன் பபெட்

## சொந்த வாழ்க்கை

### எழுத்துப் படைப்புகள்

வாரன் பபெட்டின் படைப்பில் அவருடைய "வருடாந்திர அறிக்கையும்" மற்றும் பல கட்டுரைகளும் அடங்கும்.  
பபெட் அவருடைய *தி சூப்பர் இன்வெஸ்டர்ஸ் ஆஃப் கிரகாம் அண்டு டாட் ஸ்விலெ* (The Super Investors of Graham and Dodd sville) எனற கட்டுரையில் கிரகாம் மற்றும் டாட்டின் மதிப்பு முதலீடு சிறந்தது என்று கூறுபவர்களை மேற்கோள் காட்டியிருந்தார். தன்னையும் சேர்த்து வால்டர் ஜே. சகாலஸ், டாம் நாப், எட் ஆண்டர்சன், பில் ருவான், சார்லஸ் மங்கர்(பபெட்டின் பெர்க்சயர் நிறுவனக் கூட்டாளி), ரிக் குவாரின் மற்றும் ஸ்டான் பெர்ல்மீட்டர் ஆகியோரையும் இதில் குறிப்பிட்டிருந்தார்.
# வாரன் பபெட்

## சொந்த வாழ்க்கை

### மனித நேயம்

பபெட் ஏன் தனது செல்வத்தைப் பகிர்ந்தளிக்க விரும்புகிறார் என்பது 1988 ஆம் ஆண்டில் அவர் கூறிய மேற்கோள்களைப் பார்த்தால் விளங்கும்.  
நியூயார்க் டைம்ஸ் பத்திரிகையில் வந்த அவரது கட்டுரையில் ’பரம்பரைச் சொத்தில் எனக்கு நம்பிக்கை இல்லை’ என்று அவர் கூறினார். பணம் கொழிக்கும் சூழலில் வளர்பவர்களைப் பற்றி கூறும் போது ’அதிர்ஷ்ட விந்துக் குழுவைச் சேர்ந்தவர்கள்’ எனக் குறிப்பிடுவார். பணம் படைத்தவர்கள் அவர்களது திறனுக்கு அதிகமான பலனைப் பெறுகின்றனர் என பபெட் பலமுறை எழுதியுள்ளார்.  
ஒரு தலைமுறையிலிருந்து மற்றொன்றுக்கு வழி வழியாக நடக்கும் சொத்துப் பரிமாற்றத்தை இவர் எதிர்ப்பதை தொடர்ச்சியாக பல்வேறு செயல்கள் மற்றும் எழுத்துகள் மூலம் வெளிப்படுத்தியுள்ளார். பபெட் ஒருமுறை கூறும் போது, ’என் குழந்தைகளுக்கு எதுவும் செய்ய முடியும் என்ற எண்ணத்தை ஊட்டுவதற்குத் தேவையான அளவு செல்வத்தை அளிப்பேன்; எதுவும் செய்ய வேண்டாம் என்ற எண்ணத்தை அளிக்குமாறு அதிக அளவு செல்வத்தை கொடுக்க மாட்டேன்’ என்றார்.  
2006 ஆம் ஆண்டில், கேர்ல்ஸ், இன்க் (Girls Inc) அமைப்பிற்கு நிதி திரட்டுவதற்காக தனது 2001 லிங்கன் டவுன் (Lincoln Town) மகிழுந்தை இபே இணையதளத்தில் ஏலத்திற்கு விட்டார்.  
2007 ஆம் வருடம் தன்னுடன் உணவருந்தும் விருந்தை ஏலத்தில் விட்டு அதிலிருந்து திரட்டிய $650,100 தொகையை நன்கொடையாக வழங்கினார்.  
2006 ஆம் வருடத்தில் இவருடைய சொத்தை தொண்டு நிறுவனங்களுக்கு அளிக்கவிருப்பதாய் அறிவித்தார். இதில் 83% பில் &amp; மெலிண்டா கேட்ஸ் அறக்கட்டளைக்கு அளிக்க ஒப்புக்கொண்டார். 2006 ஆம் ஆண்டில் பபெட் தோராயமாக 10 மில்லியன் பெர்க்சயர் ஹாதவே பி பிரிவு பங்குகளை பில் & மெலிண்டா கேட்ஸ் நிறுவனத்திற்கு வழங்கி (23 ஜூன் 2006 மதிப்பின்படி தோராயமாக 30.7 பில்லியன் அமெரிக்க டாலர்கள்) உலக வரலாற்றிலேயே மிக அதிகமான செல்வம் தானம் கொடுத்த பெரும்பெயர் பெற்றார். இது பபெட்டை மனிதநேயமுதலாளித்துவப் புரட்சியின் தலைவராகச் சித்தரித்தது. இந்த அறக்கட்டளை பிரதி வருடம் ஜூலை மாதத்தில் மொத்த கொடையில் 5% அளவினைப் பெறும். மேலும் பபெட் கேட்ஸ் நிறுவனத்தின் நிர்வாகக் குழுவில் இடம் பெறுவார். ஆனால் அந்த அமைப்பின் முதலீடுகளை நிர்ணயிப்பதில் பங்கேற்க மாட்டார் எனத் தெரிகிறது.  
பபெட் முதலில் தன் சொத்தின் பெரும்பகுதியை தன் பெயரில் ஏற்பட்ட பபெட் தொண்டு நிறுவனத்திற்கு அளிப்பதாய் இருந்தார்.[139] ஆனால் இதற்கு மாறாக இதனை கேட்ஸ் தொண்டு நிறுவனத்திற்கு வழங்கினார். ஆனால் 2004 ஆம் ஆண்டில் இவரின் மனைவியின் மறைவிற்குப் பின் அவருடைய $2.6 பில்லியன் மதிப்பு கொண்ட பண்ணை வீடு பபெட் தொண்டு நிறுவனத்தை அடைந்தது.  
வாஷிங்டனில் பபெட் 2002 முதல் அணு ஆயுத அபாய ஒழிப்பு இயக்கத்தின் ஆலோசகராக இருந்தார். மேலும் இந்த இயக்கத்திற்கு $50 மில்லியன் நன்கொடையாக அளித்தார்.  
27 ஜூன் 2008 அன்று ப்யூர் ஹார்ட் சைனா வளர்ச்சி முதலீட்டு நிதி (Pure Heart China GrowthInvestmentFund) நிறுவனத்தின் தலைவரான ஜாவோ டான்யாங் "வாரன் பபெட்டுடன் விருந்து" ஏலத்தில் $2,110,100 தொகைக்கு வென்றார். இந்த ஏலத்தின் மூலம் கிட்டிய பணம் சான் ஃபிரான்சிஸ்கோவின் கிளைடு அறக்கட்டளைக்கு (Glide Foundation) அளிக்கப் பெற்றது.
# வாரன் பபெட்

## சொந்த வாழ்க்கை

### உரை பாணி

பபெட்டின் சொற்பொழிவுகளில் வியாபார விவாதங்களோடு நகைச்சுவையும் சேர்ந்திருக்கும். ஒவ்வொரு வருடமும் பபெட்டின் தலைமையில் பெர்க்சயர் ஹாதவே நிறுவனத்தின் வருடாந்திர பங்குதாரர் கூட்டம் ஒமாகாவில் உள்ள கியூவெஸ்ட் சென்டரில் நடக்கும். இதற்கு அமெரிக்காவிலிருந்தும் மற்றும் வேறு நாடுகளிலிருந்தும் 20,000 பேருக்கும் மேற்பட்ட பார்வையாளர்கள் கலந்து கொள்வார்கள். அக்கூட்டத்தை "முதலாளித்துவத்தின் உட்ஸ்டாக்" என குறிப்பிடுவர். பெர்க்சயரின் ஆண்டறிக்கை மற்றும் பங்குதாரர்களுக்கு இவர் எழுதும் கடிதங்கள் ஆகியவைகளை நிதி ஊடகங்கள் விவரமாக அலசும். பபெட்டின் உரைகளில் விவிலியத்தில் ஆரம்பித்து கவர்ச்சி நடிகை பற்றிய பேச்சு வரை பலவும் இடம்பெறும். ஏராளமான நகைச்சுவையும் இருக்கும். பல்வேறு இணையதளங்கள் இவருடைய பண்புகளைப் போற்றினாலும் இவரது வர்த்தக மாதிரிகளைக் குறை கூறுபவர்களும் பலர் இருக்கின்றனர்.
# வாரன் பபெட்

## சொந்த வாழ்க்கை

### பபெட்டும் புகையிலையும்

’சிகரெட் தொழில் சிறந்தது என்று நான் கூறுவதற்குக் காரணம், அதனை உருவாக்க ஒரு பென்னி தான் செலவாகிறது. ஒரு டாலருக்கு அதனை விற்க முடிகிறது. அத்துடன் அப்பழக்கம் எளிதில் விடமுடியாது தொடரும் பழக்கமாகவும் உள்ளது. அத்துடன் வர்த்தகச் சின்னம் மீதான ஒரு விசுவாசமும் உருவாகிறது’ என்று 1987 ஆம் வருடம் ஆர்ஜேஆர் நாபிஸ் கோ, இன்க் (RJR Nabisco Inc ) நிறுவனக் கையகப் பிரச்சினையின் போது பபெட் ஜான் குட்பிரயன்ட்டிடம் கூறினார்.  
1994 ஆம் ஆண்டில் புகையிலை வர்த்தகத்தைப் பற்றிய தனது கருத்தில் பபெட் மாற்றம் கொண்டார். 1994 ஆம் ஆண்டில் நடந்த பெர்க்சயர் ஹாதவே வருடாந்தரக் கூட்டத்தில் புகையிலையில் முதலீடு செய்வது குறித்து அவர் பின்வருமாறு குறிப்பிட்டிருந்தார்:
”புகையிலை வர்த்தகத்தில் எனது முதலீட்டின் பிரதானமான பகுதியை முதலீடு செய்வதை நான் விரும்ப மாட்டேன். அத்தொழில் இப்போது சிறப்பாகவே சென்று கொண்டிருக்கிறது என்றாலும் அதற்காக அதன் எதிர்காலம் மிகப் பிரகாசமாய் இருப்பதாய் கூறி விட முடியாது.” }}
# வாரன் பபெட்

## சொந்த வாழ்க்கை

### பபெட்டும் நிலக்கரியும்

2007 ஆம் ஆண்டில், பபெட்டின் மிட் அமெரிக்கன் எனர்ஜி நிறுவனத்தின் (MidAmericanEnergyCompany) துணை நிறுவனமான பசிபிகார்ப் (PacifiCorp ) நிறுவனம் நிலக்கரியால் இயங்கும் 6 மின்னாலைகளை ஆரம்பிப்பதற்கான திட்டத்தைக் கைவிட்டது. வரன்முறை அமைப்புகளிடம் இருந்தும் மக்கள் குழுக்களிடம் இருந்தும் வந்த எதிர் நெருக்குதலை அடுத்து இது நிகழ்ந்தது. குறிப்பாக வர்த்தகரீதியான நிலத் தரகரான அலெக்சாண்டர் லாஃப்ட் பபெட்டிற்கு எதிரான ஒரு மக்கள் எதிர்ப்பினை ஒழுங்கமைத்தார். தங்களை பொது மக்களாகவும், வியாபாரிகளாகவும், சேவைத் தொழிலாளர்களாகவும், அரசாங்க பணியாளர்களாகவும் நிறுவன பிரதிநிதிகளாகவும் மற்றும் யூடாவிலுள்ள அவரது புது வாடிக்கையாளர்களாகவும் விவரித்துக் கொண்ட சுமார் 1,600 மனுதாரர்கள் இவருக்கு ஒரு கடிதம் எழுதினர். யூடாவில் தற்போது இருப்பதை விட அதிகமாக நிலக்கரி உற்பத்தி செய்தால் உடல்நலம் பாதிக்கப்படும் என்றும், காற்று மாசுபடும் என்றும், நீர்நிலைகள் சுருங்கி பாதிப்படையும் என்றும் மேலும் பனிக்கட்டிகள் உருகி மறைந்து போகும் அபாயம் உள்ளது என்றும் அவர்கள் புகார் தெரிவித்தனர். இறுதியாக, அப்படி ஓர் நிலை ஏற்பட்டால் அதனால் நாம் வாழும் மற்றும் வேலைபுரியும் இடத்தின் எழில் அழிந்து, பெரிய நகரம் மற்றும் மாநிலமாக பொருளாதாரத்தில் உருவெடுக்கும் நிலை குலையும் என்றும் தற்போது நாம் காணும் சம்பள உயர்வு மற்றும் சொத்து மதிப்புகள் காணாமல் போகும் என்றும் அதில் கூறியிருந்தனர்.
# வாரன் பபெட்

## சொந்த வாழ்க்கை

### கிளாமத் ஆறு

கிளாமத் ஆற்றின் குறுக்கேயான நான்கு நீர் மின்னாலைகளுக்கான அணைகளை அகற்ற அமெரிக்க இந்திய பழங்குடியினரும் சாலமன் மீனவர்களும் பபெட்டின் ஆதரவை வேண்டினர். கூட்டரசு எரிசக்தி வரன்முறைக் கழகம் (FERC) இந்த பிரச்சினையில் முடிவெடுக்கும் என்கிற பதிலை டேவிட் சோகோலிடம் இருந்து பபெட் பெற்றார்.
# வாரன் பபெட்

## சொந்த வாழ்க்கை

### வர்த்தகப் பற்றாக்குறை

அமெரிக்காவின் வர்த்தகப் பற்றாக்குறையால் அமெரிக்க டாலர் மதிப்பு மற்றும் அமெரிக்க சொத்துக்களின் மதிப்பு குறையும் என்று பபெட் கருதினார். பெருவாரியான அமெரிக்க சொத்துக்களை வெளிநாட்டவர்களுக்கு விற்பதால் நாளடைவில் அமெரிக்க டாலர் மதிப்பு வீழ்ச்சி அடையும் என அவர் நம்புகிறார்.  
வாரன் பபெட் தம் பங்குதாரர்களுக்காக 2005 ஆம் ஆண்டு மார்ச் மாதத்தில் எழுதிய கடிதத்தில் அடுத்த 10 வருடங்களுக்குள் வெளிநாட்டவர் அமெரிக்காவில் $11 டிரில்லியன சொத்துக்கள் வைத்திருப்பர் எனக் குறிப்பிட்டிருந்தார். அமெரிக்கர்கள் ... முடிவில்லாது வெளிநாட்டு முதலீட்டாளர்களுக்கும் சொத்தைப் பெற்றவர்களுக்கும் கடமைப்பட்டவர்களாக ஆகிப் போவார்கள் என்று அவர் தெரிவித்தார். எழுத்தாளர் ஆன் பெட்டிஃபோர் இவர் கருத்தை ஆமோதித்தார். ’பபெட் சொல்வது சரியே. நாம் இப்போது மிகவும் பயப்பட வேண்டியது வங்கிகள் மற்றும் முதலீட்டு பண வீழ்ச்சிக்கோ அல்லது பன்னாட்டு நிதி அமைப்பின் நிலைப்பாடிற்கோ அல்ல. நாம் பங்குஅறுவடை (share cropping) சமுதாயமாவதைப் பற்றித்தான், நாம் வீழ்வதால் ஏற்படும் ஆத்திரத்தைப் பற்றித் தான் நாம் பயப்பட வேண்டியிருக்கிறது’ என்று அவர் எழுதினார்.
# வாரன் பபெட்

## சொந்த வாழ்க்கை

### டாலரும் தங்கமும்

பபெட் 2002ஆம் ஆண்டில் தான் முதன்முறையாக பன்னாட்டு நாணயச் சந்தையில் நுழைந்தார். ஆனால் மாறும் லாப விகிதங்களின் காரணமாக அந்நியச் செலாவணி ஒப்பந்தங்களை வைத்திருப்பதன் மீதான செலவினம் அதிகரித்துக் கொண்டு சென்றதை அடுத்து இதில் தனது முதலீட்டை 2005 ஆம் ஆண்டில் பெருமளவில் குறைத்து விட்டார். டாலர் மதிப்பு சரியும் என்பதில் பபெட் உறுதியான நம்பிக்கை கொண்டுள்ளார். அத்துடன் அமெரிக்காவிற்கு வெளியிலான சந்தைகளில் இருந்து லாபம் ஈட்டும் நிறுவனங்களை வாங்குவதில் தான் ஆர்வமுடன் இருப்பதாகவும் அவர் தெரிவிக்கிறார்.  
1998 ஆம் வருடம் ஹார்வர்டில் பேசும் போது அவர் இவ்வாறு கூறுகிறார்:  
“ஆப்பிரிக்காவில், அல்லது வேறொரு இடத்தில் இருந்து இது தோண்டியெடுக்கப்படுகிறது. நாம் அதனை உருக்கி இன்னொரு குழிக்குள் மீண்டும் புதைத்து வைக்கிறோம். அதனைப் பாதுகாக்க சுற்றி ஆட்களை நிறுத்தி அவர்களுக்கும் நாம் தொகை செலவழிக்கிறோம். இதனால் என்ன பயன்? செவ்வாய் கிரகத்தில் இருந்து ஒருவர் இதனைப் பார்த்தார் என்றால் அவர் இதனைக் கண்டு நிச்சயம் தலை சொறிந்து யோசிப்பார்.”  
பொருத்தமான விலையில் வாங்கப்படும் பங்குகள் தான் பணவீக்க சகாப்தத்தில் அனைத்து சிறந்த மாற்றுகளிலும் சிறந்ததாய் இருப்பதாக 1977 ஆம் ஆண்டில் பேசுகையில் பபெட் கூறியுள்ளார்.}}
# வாரன் பபெட்

## சொந்த வாழ்க்கை

### வரி

பபெட் 2006 ஆம் வருடத்தில் 19% வருமான வரியே ($48.1 மில்லியன்) மத்திய அரசுக்கு செலுத்தியதாகவும் ஆனால் அவரிடம் வேலை செய்பவர்கள் அவரை விட குறைவான வருமானத்தைப் பெற்றாலும் 33% வரி செலுத்தினர் எனவும் தெரிவித்தார். இவரது வருமானம் ஈவுத்தொகை மற்றும் முதலீட்டுப் பெருக்கத்தில் இருந்து வந்ததாக இருப்பதே இதற்குக் காரணம். பபெட் பரம்பரைச்சொத்து வரியை ஆதரிப்பவர். அதனை அகற்ற அல்லது மாற்ற நினைப்பது, ’2020 ஆம் ஆண்டிற்கான ஒலிம்பிக் அணியை 2000 ஆம் வருடத்தில் ஒலிம்பிக்கில் தங்கம் வென்றவர்களின் மூத்த மகன்களைக் கொண்டு அமைப்பது போன்றதாகும்" என்று அவர் கூறுகிறார். ஆனால் இவருடைய விமர்சகர்கள் பபெட் தனது காப்பீட்டு நிறுவன ஆதாயம் கருதியே சொத்து வரிக்கு ஆதரவாய்ப் பேசுவதாக வாதிடுகின்றனர்.  
பபெட்டின் கருத்துப்படி அரசாங்கம் சூதாட்டங்களை வரன்முறைப்படுத்துவது என்பது அறியாமை மீது செலுத்தப்படும் வரி ஆகும்.
# வாரன் பபெட்

## சொந்த வாழ்க்கை

### பங்கு வாய்ப்பு செலவினம்

ஊழியர்களுக்கு அளிக்கப்படும் பங்கு கொள்முதல் வாய்ப்புகள் நிறுவனத்தின் வருவாய் அறிக்கையில் கொண்டு வரப்பட வேண்டும் என்பதில் பபெட் உறுதியான நிலைப்பாடு கொண்டிருந்தார். நிறுவனம் வழங்கும் சில பங்கு வாய்ப்புகளை மட்டுமே செலவினமாகக் கருதக் கோரும் மசோதா அமெரிக்க நாடாளுமன்றத்தில் விவாதிக்கப்பட்ட போது, தனது 2004 வருடாந்திரக் கூட்டத்தில் அதனைக் கடுமையாக இவர் விமர்சித்தார். கணிதத்தில் பை மதிப்பை 3.14159 என்பதில் இருந்து 3.2 என மாற்றுவதற்கான மசோதாவை இண்டியானா அவைப் பிரதிநிதிகள் ஒரு சட்ட மன்றக் கூட்டம் மூலம் ஏறக்குறைய சட்டமாக்க முயன்ற நிகழ்வுடன் இதனை அவர் ஒப்பிட்டார்.. ’ஒரு நிறுவனம் ஊழியர்கள் செய்யும் சேவைக்காக அவர்களுக்கு ஒரு குறிப்பிட்ட வெகுமதியை பங்கு வாய்ப்புகளாக அளிக்கிறது. இச்செலவை அவர்களுடைய வருவாய் அறிக்கையில் குறிப்பிடவில்லையானால் வேறெங்கே குறிப்பிடுவது’ என்று அவர் வினவினார்.
# வாரன் பபெட்

## சொந்த வாழ்க்கை

### சீனாவில் முதலீடு

பபெட் பெட்ரோ சைனா நிறுவனத்தில் முதலீடு செய்தார். அந்நிறுவனம் சூடான் படுகொலையில் பங்கு கொண்டிருந்ததாலும் அந்நிறுவனத்திலிருந்து 2005 ஆம் ஆண்டில் ஹார்வர்டு நிறுவனமும் விலகி விட்டதாலும், பல சமூக ஆர்வலர்கள் இதற்கு எதிர்ப்பு தெரிவித்தார்கள். ஆயினும் அவர் பெர்க்சயர் இணைய தளத்தில் தனது முடிவில் மாற்றம் எதுவும் இல்லை எனத் தெரிவித்திருந்தார். ஆனால் சில நாட்களிலேயே அப்பங்குகளை விற்று விட்டார். இதனால் 2008 ஆம் ஆண்டில் ஏற்பட்ட கச்சா எண்ணெயின் விலை வீழ்ச்சியினால் ஏற்படவிருந்த பல பில்லியன் டாலர் நட்டத்திலிருந்தும் தப்பினார்.  
2008 ஆம் வருடத்தில் $230 மில்லியன் முதலீட்டில் பிஒய்டி (BYD) நிறுவனத்தின் பங்குகளில் 10 சதவீதத்தை வாங்கியதின் மூலம் பபெட் புதிய எரி பொருள் கொண்டு இயங்கும் வாகன வர்த்தகத்தில் இறங்கினார். இந்நிறுவனம் பிஒய்டி ஆட்டோ என்ற மின்சார வாகனங்கள் உற்பத்தி செய்யும் துணை நிறுவனத்தைக் கொண்டிருந்தது. இந்த முதலீடு ஒரு வருடத்திற்கும் குறைந்த காலத்தில் அவருக்கு 500% லாபத்தைப் பெற்றுத் தந்தது..
# வாரன் பபெட்

## வாரன் பபெட்டைப் பற்றிய புத்தகங்கள்

வாரன் பபெட்டைப் பற்றியும் அவருடைய முதலீட்டுக் கொள்கைகளைப் பற்றியும் பல புத்தகங்கள் வெளி வந்துள்ளன. 2008 அக்டோபரில் *யுஎஸ்ஏ டுடே* இதழ் கூறிய கருத்தின் படி குறைந்தது 47 புத்தகங்களாவது பபெட்டின் பெயரை தலைப்பில் கொண்டிருந்தன.
அமெரிக்க ஜனாதிபதிகள், உலக அரசியல் தலைவர்கள் மற்றும் தலாய் லாமா ஆகியோர் மட்டுமே இதுபோன்று இடம்பெற்றிருக்கும் மற்றவர்கள் என்று அக்கட்டுரையில் பார்டர் புத்தக நிறுவனத்தின் தலைமை நிர்வாக அதிகாரியான ஜார்ஜ் ஜோன்ஸ் குறிப்பிடுகிறார். பபெட் அவருடைய விருப்பமாகக் குறிப்பிடும் போது லேரி கன்னிங்காம் தொகுத்த''"வாரன் பபெட்டின் கட்டுரைகள்" (The Essays of Warren Buffet) புத்தகத்தை மிகச் சிறந்ததாகக் குறிப்பிடுகிறார். இது அவருடைய கடிதங்களிலிருந்தும் கட்டுரைகளிலிருந்தும் கோர்வையாகத் தொகுக்கப்பட்டவையாகும். (2008 கணக்கெடுப்பின்படி, பபெட்டைப் பற்றிய அதிகம் விற்பனையாகும் புத்தகம்) (பபெட்டின் ஒத்துழைப்புடன் எழுதப்பட்ட புத்தகம்.)
- மேரி பபெட் மற்றும் டேவிட் கிளார்க், *பபெட்டாலஜி* மற்றும் 4 புத்தகங்கள் (அனைத்து புத்தகங்களும் 1.5 மில்லியன் பிரதிகள் விற்பனையானது.)
- ஜான் ட்ரெய்ன், *தி மிடாஸ் டச்: 'அமெரிக்காவின் புகழ்பெற்ற முதலீட்டாளராக' திகழ வாரன் பபெட் பயன்படுத்திய திட்டங்கள்*
- ஆண்ட்ரூ கில்பாட்ரிக், *ஆப் பர்மனன்ட் வேல்யூ: தி ஸ்டோரி ஆஃப் வாரன் பபெட்* . (இது 330 அத்தியாயங்கள், 1,874 பக்கங்கள் மற்றும் 1,400 புகைப்படங்கள், 10.2 பவுண்டுகள் எடையுள்ள பபெட்டைப் பற்றிய மிகப் பெரிய புத்தகம்.) (இயக்குனரின் கடிதங்களை தலைப்பு வரிசையில் ஒழுங்குபடுத்தப்பட்டது.)
- ஜேனட் எம். டவாக்கோலி, *டியர் மிஸ்டர் பபெட்: வாட் அன் இன்வஸ்டர் லர்ன்ஸ் 1,269 மைல்ஸ் ப்ரம் வால் ஸ்ட்ரீட்*
- ஜெப் மாத்யூஸ், *பில்க்ரிமேஜ் டு வாரன் பபெட் ஒமாகா: எ ஹெட்ஜ் பண்ட் மேனேஜர்ஸ் டிஸ்பாசசஸ் ப்ரம் இன்சைட் தி பெர்க்சயர் ஹாதவே ஆனுவல் மீட்டிங்,"மெக்கிரா-ஹில் புரொபஷனல், 2008* . *ஐஎஸ்பிஎன் 978-0071601979*
-
-
# இந்தியக் குடிமைப் பணி

**இந்தியக் குடிமைப் பணி** அல்லது **ஐ.சி.எஸ்** (*Indian Civil Service*) பிரித்தானிய இந்தியாவை மேலாண்மைச் செய்ய காலனிய அரசால் ஏற்படுத்தப்பட்ட குடிமைப் பணியாகும். 1886-இல் தொடங்கப்பட்ட இது அதிகாரப்பூர்வமாக **வேந்திய குடிமைப் பணி** அல்லது **பிரித்தானிய இந்தியாவின் குடிமைப் பணி** என்று அழைக்கப்பட்டது.
# இந்தியக் குடிமைப் பணி

## தோற்றம்

1757-ம் ஆண்டு ஆங்கிலேயர்களின், கிழக்கிந்திய கம்பெனிக்கும், வங்காள மன்னன் சிராச் உத் தவ்லாவுக்கும் இடையில் நடந்த பிளாசிப் போர், 1764-இல் நடந்த பக்சார் சண்டை அடுத்து, தென்னாட்டில் நடந்த கர்னாடகா போர் ஆகியவற்றில் ஆங்கிலேயப் படையினர் வெற்றி பெற்றனர்.  
பிரித்தானிய இந்தியாவின் ஆளுகையின்கீழ் வந்த போர்ப் பகுதிகளில் உள்ள நிலத்தை மேலாண்மைச் செய்து, வரி வசூல் செய்து, வருமானம் ஈட்டக் கொண்டு வரப்பட்டதுதான், இந்திய குடிமைப் பணி அதிகாரிகளின் கடமை ஆகும். இந்தப் பணிகளில் தேர்ச்சி பெற்ற வெள்ளைக்காரர்களுக்கு, இந்தியாவில் உயர் பதவிகள் கொடுக்கப்பட்டன. பின்னாளில், இப்பணியில் நேர்மையான சீர்திருத்தங்களைக் கொண்டு வந்தவர், ஆங்கிலேயப் பிரபு காரன்வாலிஸ் ஆவார். அதற்குப் புதிய சட்டங்களை வகுத்துக் கொடுத்தார்
# இந்தியக் குடிமைப் பணி

## உறுப்பினர்கள்

தொடக்கத்தில் இதன் முதன்மை உறுப்பினர்கள் அனைவரும் பிரித்தானியர்களே. பின் இந்திய உறுப்பினர்களின் எண்ணிக்கையும் மெல்லக் கூடியது. 1914-ஆம் ஆண்டில் 5% உறுப்பினர்கள் இந்தியர்களாக இருந்தனர். 1942 இல் 597 இந்திய உறுப்பினர்களும் 588 பிரித்தானிய உறுப்பினர்களும் இருந்தனர். 1947-இல் இந்தியா விடுதலை பெற்றபின்னர் பிரித்தானிய உறுப்பினர்களில் மிகப் பெரும்பாலானோர் தாயகம் திரும்பி விட்டனர். இந்தியப் பிரிவினைக்குப் பின், இவ்வமைப்பு இந்தியக் குடியரசின் குடிமைப் பணி, பாகிஸ்தான் குடிமைப் பணி என இரண்டாகப் பிரிக்கப்பட்டது.
# இலாமா

**லாமா** (*Llama*) என்பது தென் அமெரிக்காவைச் சேர்ந்த ஒட்டக வகையைச் சேர்ந்த ஒரு விலங்கு. இவ்விலங்கானது பொதியேற்றிச் செல்ல ஆண்டீய மலைத்தொடரை ஒட்டி வாழும் இன்காக்கள் முதலான இனக்குழுக்களால் பயன்படுத்தப் படுகிறது. இவ்விலங்கு இன்று பணி விலங்காக சுமை ஏற்றிச் செல்லவும், இதன் மயிர், இறைச்சி ஆகியவற்றுக்காகவும் வளர்க்கப்படுகிறது.  
நன்கு வளர்ந்த லாமாவானது தலைப்பகுதி வரை ஐந்தரை அடி முதல் ஆறு அடி உயரம் இருக்கும். சராசரியாக 127 கிலோ முதல் 204 கிலோ எடை வரை இருக்கும். பிறந்த ஒட்டகக் கன்றுகள் ஒன்பது கிலோ முதல் 14 கிலோ வரை இருக்கும். லாமாக்கள் மந்தைகளாகக் கூடி வாழ்வன. பொதுவாக இவற்றின் மயிரிழையானது மென்மையாகவும் லனோனின் இல்லாமலும் இருக்கும். இவை புத்திசாலி விலங்குகளாகும். பல வேலைகளைச் சில முறை சொல்லிக்கொடுத்தவுடன் கற்றுக்கொண்டு செய்யும். பொதி சுமக்கும் லாமாக்கள் தங்கள் உடல் எடையில் 20-30% வரை தூக்கிக் கொண்டு பல மைல்கள் நடக்கவல்லன.  
லாமாக்கள் வடஅமெரிக்காவின் நடுப்பகுதியில் உள்ள சமவெளிப்பகுதிகளில் 40 மில்லியன் ஆண்டுகளுக்கு முன்னர் தோன்றியிருக்கலாம் எனக்கருதப்படுகிறது. இவை 3 மில்லியன் ஆண்டுகட்கு முன் தென் அமெரிக்காவுக்கும் ஆசியாவிற்கும் இடம்பெயர்ந்தன. பனியுகத்தின் முடிவில் இவை வடஅமெரிக்காவில் அழிந்துவிட்டன. 2007-ஆம் கணக்கெடுப்பின் படி தென்அமெரிக்காவில் 7 மில்லியன் லாமாக்களும் அல்ப்பாக்காக்களும் உள்ளன. ஐக்கிய அமெரிக்கா, கனடாவில் ஒரு இலட்சம் லாமாக்கள் உள்ளன. இவை தென்னமெரிக்காவில் இருந்து இறக்குமதி செய்யப்பட்டவை.
# 1112

கிபி **1112** (**MCXII**) ஜூலியன் நாட்காட்டியில் ஒரு நெட்டாண்டு.
# 1112

## நிகழ்வுகள்

- பிரான்சின் லாவோன் நகர மக்கள் தனியாட்சியை அறிவித்து நகர ஆயரைக் கொன்றனர்.
- அனந்தவன்மன் என்னும் வட கலிங்க மன்னனை முதலாம் குலோத்துங்க சோழனின் படைத்தலைவன் கருணாகரத் தொண்டைமான் போரில் வென்றான்.
# கருணாகரத் தொண்டைமான்

**கருணாகரத் தொண்டைமான்** முதலாம் குலோத்துங்க சோழரின் முதலமைச்சர் மற்றும் சிறந்த படைத்தளபதி ஆவார். குலோத்துங்கர் இலங்கை மற்றும் கலிங்கத்தைக் கைப்பற்றியதில் கருணாகரரின் பங்கு மகத்தானது. செயம்கொண்டாரின், கலிங்கத்துப்பரணியில் இவரது வீரச்செயல்கள் விவரிக்கப்படுகின்றன. முதலாம் குலோத்துங்கரின் காலத்திற்குப் பின்பு அவரது மகன் விக்ரம சோழருக்கும் அமைச்சராகப் பணிபுரிந்தார்..
# கருணாகரத் தொண்டைமான்

## குடும்ப வாழ்க்கை

கருணாகரர் பல்லவ அரச குடும்பத்தில் பிறந்தவர். கலிங்கத்துப்பரணி இவரின் பிறப்பைக் குறித்து விவரமாக உரைக்கிறது. இவர் கும்பகோணத்தின், நாச்சியார்கோவிலுக்கு அருகே உள்ள தற்காலத்தில் வண்டுவாஞ்சேரி என்று மருவி வழங்கப்படும் வண்டாழஞ்சேரி என்ற ஊரில் பிறந்தார். இவர் முதலாம் குலோத்துங்கரின் நண்பரும் ஆவார். இவர் மனைவியின் பெயர் அழகிய மணவாளினி மண்டையாழ்வார்.
# கருணாகரத் தொண்டைமான்

## இலங்கை போர்

சோழ முடியரசின் கீழ் இலங்கையை ஆண்டு கொண்டிருந்த சிற்றரசர் இலங்கையிலுள்ள சோழ மாகாணத்தின் சுதந்திர அரசராகும் பொருட்டு, சிங்கள அரசரொருவருடன் சேர்ந்து சோழரை எதிர்க்கத் துணிந்தார். இதனையறிந்த குலோத்துங்கர் வெகுண்டெழுந்து அச்சிற்றரசனைச் "சிவ துரோகி" (சைவ மதத்தைச் சேர்ந்த சோழர்களுக்கு துரோகம் இழைத்த காரணத்தால்) என அறிவித்தார். அரசருக்கு தன் நன்றியுணர்வைக் காட்ட தகுந்த சமயமெனக் கருதிய கருணாகரர், அச்சிற்றரசனைப் போரில் வென்று இலங்கையில் சோழர் ஆட்சியை உறுதியாக்கினார். யாழ்ப்பாணத்தில் உள்ள கருணாகரப் பிள்ளையார் கோவில் இவர் நினைவாகக் கட்டப்பட்டது. இலங்கையில் உள்ள தொண்டைமானாற்றுக்கு இவர் பெயர் சூட்டப்பட்டது.
# கருணாகரத் தொண்டைமான்

## கலிங்கப் போர்

கலிங்கத்தை ஆண்டு வந்த அனந்தவர்மன் சோடகங்கன் என்ற சூரிய வம்சத்தில் பிறந்த கங்கையன் என்ற மேலை கங்க மன்னனின் புதல்வன், முதலாம் குலோத்துங்கருக்கு இருமுறை திறை செலுத்த தவறியதைக் காரணமாக எடுத்துக்கொண்டு, குலோத்துங்கர் கலிங்கத்தைக் கைப்பற்ற கருணாகரரை அனுப்பினார். அனந்தவர்மரை உயிருடன் பிடிக்கவேண்டுமென கருணாகரருக்கு உத்தரவு பிறப்பிக்கப்பட்டது. போரின் நுட்பங்களைக் கற்றுக்கொள்ள விக்ரம சோழனும் போருக்கு அனுப்பப்பட்டான். போரில் சோழர் படை பெரும் வெற்றியடைந்தது. இவ்வெற்றியின் நினைவாகக் கலிங்கத்தில் வெற்றித்தூண் அமைக்கப்பட்டது.
.
# கருணாகரத் தொண்டைமான்

## கலிங்கத்துப்பரணி

கலிங்கப்போர் குறித்து செயங்கொண்டாரால் பாடப்பெற்ற பரணியே கலிங்கத்துப்பரணி ஆகும். இதன் நூற்பொருள் கருணாகரத் தொண்டைமான் கலிங்கத்தைக் கைப்பற்றிய நிகழ்வு ஆகும்.  
கலிங்கத்துப்பரணியிலிருந்து மூன்று பாடல்கள்
;1
அலகில் செருமுதிர் பொழுது வண்டையர்
: அரச னரசர்கள் நாதன் மந்திரி
உலகு புகழ் கருணாகரன்றன தொருகை
:யிருபணை வேழ முந்தவே!
;2
கடற்கலிங்க மெறிந்துசயத் தம்ப நாட்டிக்
: கடகரியுங் குவிதனமுங் கவர்ந்து தெய்வச்
சுடர்ப்படைவா ளபயனடி யருளி னோடுஞ்
: சூடினான் **வண்டையர்கோன் தொண்டை மானே**
;3
வண்டை வளம்பதி பாடிரே
: மல்லையுங் கச்சியும் பாடிரே
பண்டை மயிலையும் பாடிரே
: **பல்லவர் தோன்றலைப் பாடிரே** ''
# கருணாகரத் தொண்டைமான்

## சிலையெழுபது

சிலையெழுபது என்பது கம்பர்எழுதிய ஒன்பது நூல்களுள் ஒன்று என்ற கருத்து உள்ளது. கலிங்கப் போர் வெற்றிக்குப் பிறகு, சோழருக்கு அடங்கிய சிற்றரசனாகபல்லவநாட்டை ஆண்ட, முதற்குலோத்துங்க சோழனுடையதளபதி (கி.பி.1070 - கி.பி.1118)கருணாகரத் தொண்டைமானின்பெருமையை பற்றி கம்பர் பாடியது இந்நூல் எனப்படுகிறது. இதற்குப் பரிசாக தங்கப் பல்லக்கு, அணிகலன்கள் மற்றும் ஒரு செய்யுளுக்கு ஆயிரம் பொன் வீதம் பரிசும் கம்பருக்கு வழங்கப்பட்டதாக அறியப்படுகிறது.  
அவிக்கா தரங்கூர் புனிதர்மகிழ்ந்  
தருள் யாம்புகழ்ச்  
செவிக்கா ரமுதமெனக் கேட்டுச்  
சிந்தையுவந்து சீர்தூக்கிப்  
புவிக்கா யிரம்பொ னிறைநீக்கிப்  
பொற்றண் டிகபூடணத்தோடு  
கவிக்கா யிரம்பொன் பரிசளித்தான்  
கருணாகரத்தொண்டைமான்.
# கருணாகரத் தொண்டைமான்

## தற்கால இலக்கியத்தில்

சாண்டில்யன் எழுதிய மூன்று பகுதிகள் கொண்ட புதினமும், சோழரின் கடற்படையின் கடல்கடந்த வெற்றிகளைக் கூறும் புதினமான கடல் புறாவின் கதைத்தலைவன் இந்த கருணாகரத் தொண்டைமானாவான்.
# குசுக்கோ

**குசுக்கோ **என்பது பெரு நாட்டின் தென்கிழக்குப் பகுதியில் உள்ள ஒரு நகரம். இந்நகரம் அந்தீசு மலைத்தொடரில் உள்ள உருமாம்பா பள்ளத்தாக்கில் அமைந்துள்ளது. 348,935 மக்கட்தொகையைக் கொண்ட இதுவே குசுக்கோ மாகாணத்தின் தலைநகரமும் ஆகும். இது கடல்மட்டத்தில் இருந்து 3300 மீட்டர் உயரத்தில் உள்ளது. இந்நகரம் பண்டைய இன்காப் பேரரசின் தலைநகராகவும் விளங்கியுள்ளது. 1983-ஆம் ஆண்டு யுனெஸ்கோ இதனை உலகப் பாரம்பரியக் களமாக அறிவித்தது. இது தற்போது புகழ்பெற்ற சுற்றுலாப் பகுதியாக உள்ளது. இங்கு ஆண்டுதோறும் ஒரு மில்லியன் பார்வையாளர்கள் வருகின்றனர். பெரு அரசு இதனை பெரு நாட்டின் வரலாற்றுத் தலைநகரமாக அறிவித்துள்ளது.  
குசுக்கோ என்னும் இப்பெயர் கெச்சுவ மொழிச் சொல்லான குசுக்கோ வான்கா (ஆந்தை மலை எனப்பொருள் தருவது) என்னும் சொல்லில் இருந்து உருவானது.
# செயல்கூறு (நிரலாக்கம்)

**செயல்கூறுகள்** என்பது ஒரு நிரல் செய்ய வேண்டிய வெவ்வேறு பணிகளைக் குறிக்கிறது. மென்பொருள் வடிவமைப்பில் தேவை அறிதல் கட்டத்தில் அந்த மென்பொருளின் செயல்கூறுகள் எல்லாவற்றையும் வரையறை செய்து கொள்வது முறை. ஒரு மென்பொருளுக்கு செயல்கூறுகள் தவிர்த்து வேறு நிர்பத்தங்களுக்கும் இருக்கலாம். எ.கா எந்த இயங்குதளத்தில் மென்பொருள் இயங்க வேண்டும் என்பது.
# செயல்கூறு (நிரலாக்கம்)

## இவற்றையும் பாக்க

- செயற்குறி (கணினியியல்)
- சார்பு
- பணிமுறை நிரல் மொழி
- செயற்குறி (கணினியியல்)
# தேவைகள் பகுப்பாய்வு

**தேவைகள் பகுப்பாய்வு** என்பது பொறியியல் வழிமுறையில் ஒரு முக்கிய கட்டம். ஒரு பொருளை வடிவமைக்கும் முன்பு, அந்தப் பொருளின் தேவைகளை, அல்லது அது செய்ய வேண்டிய பணிகளை (செயல்கூறுகளை) கேட்டறிந்து, தொகுத்து, பகுப்பாய்வு செய்வது பொறியியல் வடிவமைப்பு சுழற்சியின் முதல் கட்டத்தில் செய்ய வேண்டி பணி ஆகும். தேவைகள் நிறைவேற்றப் படக்கூடியதாக, அளக்கப்படக் கூடியதாக, சோதனைப்படுத்தப்படக் கூடியதாக, நிறுவனத்தின் நோக்கங்ளை பூர்த்தி செய்யக்கூடியதாக அமைய வேண்டும்.
# இந்திய அரசுத் தலைமை வழக்குரைஞர்

**இந்திய அரசுத் தலைமை வழக்குரைஞர்** அல்லது **முதன்மை ஆதரவுரைஞர்** (*Attorney General of India*) என்பவர் இந்தியக் குடியரசுத் தலைவரால் அரசியலமைப்பு சட்ட விதி 76 இன் படி நியமனம் செய்யப்படுகின்றார். இவர் உச்சநீதிமன்ற நீதிபதிகளின் நியமனங்களுக்குரியத் தகுதியுடையவர். இந்திய அரசுக்குரிய ஆலோசணைகளை வழங்குபவரும் இந்திய அரசின் சார்பில் வழக்காடுபவரும் இவரே ஆவார். இந்தியாவின் எந்தவொரு நீதிமன்றத்திலும் வழக்காட அனுமதியுடையவர். இந்திய நாடாளுமன்றத்தின் கூட்டங்களின் விவாதங்களிலும் கலந்து கொள்ள உரிமை கொண்டவர். ஆனால் வாக்கெடுப்பில் கலந்து கொள்ள இவருக்கு அனுமதியில்லை. இவருக்குத் துணைபுரிய ஒன்றிய அரசுத் தலைமை வழக்குரைஞர் (சொலிசிட்டர் ஜென்ரல்) மற்றும் கூடுதல் ஒன்றிய அரசுத் தலைமை வழக்குரைஞர் (அடிசனல் சொலிசிட்டர் ஜென்ரல்) நால்வரும் உதவி புரிவர்.  
எம். சி. செடால்வத் இந்தியாவின் முதல் தலைமை வழக்கறிஞர் ஆவார்.
# இந்திய அரசுத் தலைமை வழக்குரைஞர்

## இந்திய அரசுத் தலைமை வழக்குரைஞர் பட்டியல்

இந்திய விடுதலைக்குப் பிறகு இந்தியாவிற்கான அரசுத் தலைமை வழக்குரைஞர் பட்டியல் அட்டவணையில் கொடுக்கப்பட்டுள்ளன.
| பெயர் | பதவிக் காலம் | பிரதமர் |  |
| --- | --- | --- | --- |
| எம். சி. செடால்வத் | 28 சனவரி 1950 – 1 மார்ச் 1963 | ஜவகர்லால் நேரு |  |
| சி. கே. தப்தரி | 2 மார்ச் 1963 – 30 அக்டோபர் 1968 | ஜவகர்லால் நேரு; லால் பகதூர் சாஸ்திரி |  |
| நைரென் டி | 1 நவம்பர் 1968 – 31 மார்ச் 1977 | இந்திரா காந்தி |  |
| எஸ். வி. குப்தே | 1 ஏப்ரல் 1977 – 8 ஆகத்து 1979 | மொரார்ஜி தேசாய் |  |
| எல். என். சின்கா | 9 ஆகத்து 1979 – 8 ஆகத்து 1983 | சரண் சிங்; இந்திரா காந்தி |  |
| கே. பராசரன் | 9 ஆகத்து 1983 – 8 திசம்பர் 1989 | இந்திரா காந்தி; இராஜீவ் காந்தி |  |
| சோலி சொராப்ஜி | 9 திசம்பர் 1989 – 2 திசம்பர் 1990 | வி. பி. சிங்; சந்திரசேகர் |  |
| ஜி. இராமசாமி | 3 திசம்பர் 1990 – 23 நவம்பர் 1992 | சந்திரசேகர்; பி. வி. நரசிம்ம ராவ் |  |
| மிலன் கே. பானர்ஜி | 21 நவம்பர் 1992 – 8 சூலை 1996 | பி. வி. நரசிம்ம ராவ் |  |
| அசோக் தேசாய் | 9 சூலை 1996 – 6 ஏப்ரல் 1998 | தேவ கௌடா; ஐ. கே. குஜரால் |  |
| சோலி சொராப்ஜி | 7 ஏப்ரல் 1998 – 4 சூன் 2004 | அடல் பிகாரி வாச்பாய் |  |
| மிலன் கே. பானர்ஜி | 5 சூன் 2004 – 7 சூன் 2009 | மன்மோகன் சிங் |  |
| கூலம் எசாஜி வாகனவதி | 8 சூன் 2009 – 11 சூன் 2014 | மன்மோகன் சிங் |  |
| முகுல் ரோகத்ஜி | 19 சூன் 2014 – 18 சூன் 2017 | நரேந்திர மோதி |  |
| கே. கே. வேணுகோபால் | 1 சூலை 2017 – (பதவியில்) | நரேந்திர மோதி | } |